Diari Oficial de la Generalitat Valenciana


Sumari del DOGV 4081, del 07-09-2001 (2001/8809)

DECRET 140/2001, de 5 de setembre, del Govern Valencià, pel qual es fixen les taxes a satisfer per la prestació de servicis acadèmics universitaris per al curs 2001/2002.
--------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2001/09/05/140/dof/vci/html**

### Dades del document

Número de DOGV
:   4081

Data del DOGV
:   07-09-2001

Secció del DOGV
:   I. DISPOSICIONS GENERALS

Número del document
:   2001/8809


Data del document
:   05-09-2001

Organisme emissor
:   Conselleria de Cultura i Educació

Tipus de document
:   Decret

Descriptors 

:   * legislació
    * cost de l'educació
    * universitat

DECRET 140/2001, de 5 de setembre, del Govern Valencià, pel qual es fixen les taxes a satisfer per la prestació de servicis acadèmics universitaris per al curs 2001/2002. [2001/8809]
  
L'article 54 de la Llei Orgànica 11/1983, de 25 d'agost, de Reforma Universitària, establix que les taxes acadèmiques, en el cas d'estudis conduents a l'obtenció d'un títol oficial, les fixarà la Comunitat Autònoma dins dels límits que establix el Consell d'Universitats. Per al altres estudis, les fixarà el corresponent Consell Social de la Universitat.
  
La Llei 12/1997, de 23 de desembre, de Taxes de la Generalitat Valenciana, regula al capítol VII, del Títol V, el règim de taxes per servicis acadèmics universitaris, i establix a l'article 147.2 que el Govern Valencià podrà fixar anualment els imports de les tarifes de la taxa dins dels límits assenyalats pel Consell d'Universitats, així com introduir titulacions o servicis retribuïts per la dita taxa.
  
En esta context normatiu, este decret fixa els imports que han de satisfer els alumnes per a la prestació del servici públic de l'ensenyament universitari, dins dels límits establit pel Consell d'Universitats per Acord de la Comissió de Coorinació i Planificació de 29 de maig de 2001.
  
En la seua virtut, fent ús de l'autorització atorgada per l'article 147.2 de la Llei 12/1997, de 23 de desembre, de Taxes de la Generalitat Valenciana, amb el coneixement previ del Consell Interuniversitari de 26 de juliol de 2001, a proposta del conseller de Cultura i Educació i amb la deliberació prèvia del Govern Valencià, en la reunió del dia 5 de setembre de 2001,
  
DECRETE
  
Article 1
  
Les tarifes aplicables per a la quantificació de la taxa per servicis acadèmics universitaris que es presten en el curs 2001/2002, seran les establides en el quadre de tarifes que figura com annex d'este decret.
  
L'import de les tarifes per la realització d'estudis conduents a títols propis de les universitats serà fixat pel Consell Social de cada universitat.
  
Article 2
  
El règim aplicable a les taxes per la prestació de servicis acadèmics serà l'establit al capítol VII, del Títo V de la Llei 12/1997, de 23 de desembre, de taxes de la Generalitat Valenciana (DOGV, de 29 de desembre).
  
DISPOSICIÓ ADDICIONAL
  
Única
  
L'import de les taxes a què fa referència l'article 140.1 de la Llei 12/1997, de 23 de desembre, de Taxes de la Generalitat Valenciana, pagades pels alumnes que es matriculen en centres privats d'ensenyament superior per a cursar ensenyaments adscrits a una universitat pública, serà ingressat pels centres en la corresponent universitat en un termini no superior a un mes des de l'acabament de cada període de matrícula.
  
DISPOSICIONS FINALS
  
Primera
  
Es faculta als consellers de Cultura i Educació, i Economia, Hisenda i Ocupació a dictar les disposicions necessàries per al desenrotllament i execució del que disposa este decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalita tValenciana.
  
València, 5 de setembre de 2001
  
El president de la Generalitat Valenciana
  
EDUARDO ZAPLANA HERNÁNDEZ-SORO
  
EL conseller de Cultura i Educació


Còpia Permalink ELI